Opinjoni tal-Kummissjoni skont l-Artikolu 251(2), it-tielet subparagrafu, il-punt c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward proposta għal direttiva tal-Parlament Ewropew u tal-Kunsill li temenda d-Direttiva 2002/59/KE li tistabbilixxi sistema għall-monitoraġġ u l-informazzjoni dwar it-traffiku tal-bastimenti fil-Komunità jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2008/0829 finali - COD 2005/0239 */





[pic] | KUMMISSJONI TAL-KOMUNITAJIET EWROPEJ | Brussel 26.11.2008 KUMM(2008) 829 finali 2005/0239 (COD) OPINJONI TAL-KUMMISSJONI skont l-Artikolu 251(2), it-tielet subparagrafu, il-punt c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 2002/59/KE li tistabbilixxi sistema għall-monitoraġġ u l-informazzjoni dwar it-traffiku tal-bastimenti fil-Komunità JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2005/0239 (COD) OPINJONI TAL-KUMMISSJONI skont l-Artikolu 251(2), it-tielet subparagrafu, il-punt c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 2002/59/KE li tistabbilixxi sistema għall-monitoraġġ u l-informazzjoni dwar it-traffiku tal-bastimenti fil-Komunità (Test b'rilevanza għaż-ŻEE) 1. Daħla L-Artikolu 251(2), it-tielet subparagrafu, il-punt c) tat-Trattat tal-KE jipprovdi li l-Kummissjoni għandha tagħti opinjoni fuq l-emendi proposti mill-Parlament Ewropew fit-tieni qari. L-opinjoni tal-Kummissjoni dwar l-emendi adottati mill-Parlament tingħata hawn taħt. 2. L-isfond Data ta' meta l-proposta tressqet quddiem il-Parlament Ewropew u l-Kunsill | 09.01.2006 | Data tal-opinjoni tal-Kumitat Ekonomiku u Soċjali Ewropew | 13.09.2006 | Data tal-opinjoni tal-Kumitat tar-Reġjuni | 15.06.2006 | Data tal-opinjoni tal-Parlament Ewropew, fl-ewwel qari | 25.04.2007 | Data tal-adozzjoni b'unanimità tal-pożizzjoni komuni | 06.06.2008 | Data tal-opinjoni tal-Parlament Ewropew, fit-tieni qari | 24.09.2008 | 3. L-GħAN TAL-PROPOSTA L-għan tal-proposta, li huwa wieħed mill-elementi tat-Tielet Pakkett tas-Sigurtà Marittima, huwa li tissupplimenta, issaħħaħ u tikkjarifika d-Direttiva 2002/59/KE fis-seħħ, dwar il-punti li ġejjin: - Il-kjarifika u t-tisħiħ tad-dispożizzjonijiet tad-Direttiva attwali dwar l-ilqigħ tal-bastimenti f’diffikultà f’imkejjen ta’ rifuġju. L-għan huwa li jiġi stabbilit il-prinċipju tal-ilqigħ tal-bastimenti f’diffikultà f’imkien ta’ rifuġju, ħlief fejn valutazzjoni tas-sistema twassal għal konklużjoni differenti. L-għan huwa wkoll li jiġi żgurat li l-awtoritajiet indipendenti responsabbli għad-deżinjazzjoni tal-imkejjen ta’ rifuġju l-aktar xierqa jiġu identifikati ċar u jkollhom l-informazzjoni meħtieġa għat-teħid rapidu ta’ deċiżjonijiet, inkluża informazzjoni preċiża dwar iż-żoni kostali disponibbli bħala mkejjen ta’ rifuġju. - Obbligu biex jiġi stallat tagħmir (AIS – Automatic identification Systems) li jippermetti l-identifikazzjoni awtomatika tal-bastimenti tas-sajd ta’ b'tul ta’ aktar minn 15-il metru. Dan it-tagħmir se jtejjeb l-identifikazzjoni u l-lokalizzazzjoni tal-bastimenti tas-sajd, partikolarment minn bastimenti tal-kummerċ, u b’hekk jitnaqqas ir-riskju tal-inċidenti. - Użu ġenerali tan-netwerk telematiku SafeSeaNet għall-iskambju tad-dejta. Din is-sistema, żviluppata mill-Kummissjoni u mħaddma mill-Aġenzija Ewropea għas-Sikurezza Marittima, lill-awtoritajiet se tippermettilhom jimmonitorjaw bi preċiżjoni l-movimenti tal-bastimenti u l-merkanziji tagħhom. - Obbligu li t-trasportaturi jipprovdu lill-kaptan b’tagħrif dettaljat dwar il-merkanzija, partikolarment sabiex tissaħħaħ il-ġlieda kontra t-tniġġis abbażi ta’ għarfien aħjar tal-karatteristiċi fiżiċi u kimiċi tal-prodotti kkonċernati. - Dispożizzjonijiet li lill-Istati kostali jippermettulhom jieħdu miżuri xierqa sabiex inaqqsu l-periklu potenzjali għat-tbaħħir minħabba l-formazzjoni tas-silġ f’ċerti żoni tal-ibħra fit-Tramuntana tal-Unjoni Ewropea. Din il-kwistjoni hija partikolarment importanti minħabba r-riskji akbar ikkawżati miż-żieda fil-volumi ta' żejt ittrasportati fil-Baltiku. 4. Opinjoni tal-Kummissjoni dwar l-emendi tal-Parlament Ewropew 4.1. Emendi aċċettati mill-Kummissjoni 4.1.1. Emendi aċċettati totalment L-emendi aċċettati mill-Kummissjoni jikkonċernaw: - L-emendi li jtejbu l-proposta tal-Kummissjoni fuq il-kwistjoni tal-imkejjen ta' rifuġju f'dak li għandu x'jaqsam mal-pjanijiet għall-ilqigħ tal-bastimenti f'imkejjen ta' rifuġju (l-emendi 8, 41, 42) kif ukoll l-assigurazzjoni (l-emenda 52). - Ċerti emendi li jikkonċernaw it-twaqqif taċ-Ċentru Ewropew tad-Dejta LRIT għall-intraċċar tal-bastimenti li jkunu mbiegħda (l-emenda 13), in-netwerk SafeSeaNet tal-iskambju tad-dejta marittima (l-emendi 11 u 55), it-trattament ġust tal-baħħara (l-emenda 6 u 24), in-navigazzjoni f'kundizzjonijiet bis-silġ (l-emenda 37), ir-rekwiżiti li jikkonċernaw l-merkanziji perikolużi abbord (l-emenda 34). - Emendi li jirrigwardaw il-komitoloġija, it-tabelli ta' korrelazzjoni u d-dħul fis-seħħ tad-Direttiva (l-emendi 16, 57 u 59). - L-emendi 17, 19, 20, 22, 23, 25, 27, 44, 45, 46, 48, 49, 50 u 51 li jinkorporaw elementi tal-proposta tad-Direttiva li jikkonċernaw ir-responsabbiltà ċivili u l-assigurazzjoni tas-sidien tal-bastimenti, parti oħra tat-Tielet Pakkett li fid-data tat-tieni qari tal-Parlament Ewropew kien għadu ma ġiex approvat mill-Kunsill. Il-Kummissjoni tieħu nota li ntlaħaq qbil politiku fuq dik il-proposta waqt il-Kunsill tad-9 ta' Ottubru 2008. 4.1.2. Emendi aċċettati parzjalment L-emendi li ġew aċċettati parzjalment mill-Kummissjoni huma dawn li ġejjin: - L-emendi 10 u 53 li jikkonċernaw il-kumpens tat-telf ekonomiku mġarrba mill-portijiet li jilqgħu l-bastimenti f'diffikultà. Il-Kummissjoni tappoġġa bis-sħiħ wieħed mill-għanijiet, jiġifieri li tkun tenfasizzata l-importanza li l-Istati Membri jirratifikaw u/jew jimplimentaw il-konvenzjonijiet nazzjonali fuq il-kumpens għad-danni tat-tniġġis. Madankollu, l-obbligu għall-Istati Membri li jirrimbursaw l-ispejjeż u d-danni kollha kkawżati minn deċiżjoni li jintlaqa' bastiment huwa eċċessiv u joħloq problemi legali u prattiċi. Fil-fehma tal-Kummissjoni, ikun tajjeb li l-Istati Membri jkollhom qafas legali li jippermetti l-kumpens għal dawn id-danni, f’każijiet fejn dan ikun meħtieġ. - L-emenda 38 hija maħsuba biex tobbliga lill-Istati Membri jirrispettaw il-linji gwida tal-IMO fuq it-trattament ġust tal-baħħara. Skont il-Kummissjoni, dawn il-linji gwida għandhom jitqiesu mill-Istati Membri, iżda jkun diffiċli li jsiru obbligatorji fil-liġi Komunitarja, sakemm jirrigwardaw essenzjalment il-mistoqsijiet marbuta mal-proċedura ġudizzjarja u kriminali, mingħajr rabta diretta mal-għanijiet tad-Direttiva. - Il-Kummissjoni ma għandhiex oġġezzjonijiet għall-għanijiet tal-emenda 15 fl-ambitu tal-proċedura tal-komitoloġija. Madankollu, din l-emenda hija żejda fejn jidħlu l-Artikoli 27 u 28 tad-Direttiva 2002/59/KE u trid titqies fil-kuntest ta' dawn l-Artikoli. 4.1.3. Emendi aċċettati fil-prinċipju u/jew bir-riserva li jerġgħu jitfasslu mill-ġdid - L-emenda 2 fuq l-inkorporazzjoni tas-sistemi AIS għall-monitoraġġ f'distanza qasira ta' bastimenti bis-sistemi VMS użati għall-kontroll tas-sajd. - L-emendi 5, 7, 9, 26, 39 u 43 li jirrigwardaw b'mod partikolari l-proċess tat-teħid tad-deċiżjonijiet marbuta mal-ilqigħ tal-bastimenti fl-imkejjen ta' rifuġju u l-pjanijiet ta' ''mkejjen ta' rifuġju''. - L-emendi 12, 28 u 30 li jirrigwardaw it-twaqqif taċ-Ċentru Ewropew għad-Dejta LRIT, li jippermetti l-monitoraġġ b'distanza fit-tul ta' bastimenti li jtajru l-bandiera ta' Stat Membru li jkun qiegħed 'il barra mill-kosti tal-UE. - L-emendi 1, 3, 14, 35 u 56 li jirrigwardaw il-kunfidenzjalità tal-informazzjoni miksuba bid-Direttiva, kemm jekk tirrigwarda l-informazzjoni mogħtija mill-bastimenti permezz tas-sistemi AIS jew LRIT, jew informazzjoni li tiċċirkula fost l-Istati Membri bl-użu tan-netwerk Komunitarju SafeSeaNet ta' skambju ta' dejta marittima. - L-emenda 54 tippermetti l-iżvilupp tal-partijiet tan-netwerk tal-iskambju tad-dejta marittima SafeSeaNet fil-qafas tal-Anness III tad-Direttiva. - L-emenda 18 li tirrigwarda l-użu tal-informazzjoni miksuba bid-Direttiva dwar is-sigurtà marittima. - L-emenda 4 maħsuba biex issaħħaħ il-kontroll tal-konformità mar-regoli tal-kostruzzjoni u tal-manutenzjoni għan-navigazzjoni fl-ilmijiet bis-silġ. - L-emenda 21, maħsuba biex tobbliga lill-bastimenti jinfurmaw lill-awtoritajiet kostali dwar il-kwantità ta' fjuwil tal-banker, irrispettivament mill-volum abbord. - L-emendi 31, 32 u 33 isaħħu d-dispożizzjonijiet tad-Direttiva fuq l-informazzjoni li trid tiġi pprovduta mill-persuna inkarigata meta l-merkanzija perikoluża jew li tniġġes titgħabba abbord. - L-emenda 29 maħsuba biex tħaffef il-piż fuq is-servizzi skedati li jużaw il-portijiet Komunitarji tan-notifiki li javżaw il-wasla fil-port. 4.2. Emendi rrifjutati mill-Kummissjoni L-ebda emenda ma ġiet irrifjutata. 5. KONKLUżJONI Skont l-Artikolu 250(2) tat-Trattat tal-KE, il-Kummissjoni qed temenda l-proposta tagħha skont dan ta’ hawn fuq.